Autotööstuse areng sai hoo sisse 1980ndate aastate alguses seoses Renault' suuremahuliste investeeringutega Portugalis. Lisaks Reanault'le toodavad Portugalis sõidukeid või nende osi Toyota, Volkswagen, Mitsubishi ja Peugeot-Citroën (2006. suleti Opeli tehas). Autotööstuse harud ulatuvad kõigisse töötleva tööstuse sektoritesse (metall, elektroonika, klaas, plastik jne). Viimased aastad on  Portugali autotööstusele rasked olnud, Portugali autotööstuse toodangumahud on oluliselt vähenenud, tootjad on tõsistes raskustes. Mitmeid tehaseid on suletud, ajutist tootmise peatamist on rakendanud kõik tehased või siis töötatakse osalise tööajaga. Teistest edukamaks ja stabiilsemaks on osutunud Volkswageni Autoeuropa tehas Palmelas Lissaboni lähistel.